Dansk Apple-forhandler må lukke butikker

Tre Humac-butikker drejer nøglen om allerede i år og næste år følger den fjerde. Det er konsekvensen af et underskud på 18 milioner kroner i 2022. Og på trods af det, er der ingen garantier for, at der ikke lukker flere butikker.

– Vi kigger naturligvis løbende på vores butiksnet, fordi vi skal have et rentabelt butiksnet. Hvis butikkerne ikke er rentable, så kan vi jo ikke holde dem åbne, siger adm. direktør Christian Toft til fagbladet DetailWatch.

I første omgang er det to butikker i København og Horses-butikken, der må lukke. Til februar næste år lukker også Humac i Kolding. Dermed har kæden 18 butikker fordelt over hele landet.

En af årsagerne til underskuddet er uden tvivl krigen mellem Rusland og Ukraine. Humac var, da Rusland invaderede Ukraine, ejet af russere. Da de forsøgte at skjule dette, blev kæden ramt af en shitstorm, der fik kunderne til at gå uden om Humacs lokaler.

I sidste ende opgav russerne ejerskabet og de dengang 22 butikker blev et 100 procent dansk ejerskab under Jacob Andersen Holding ApS.

Året inden, i 2021, havde Humac et mindre overskud på knapt en halv million kroner.

Dansk Apple-forhandler må lukke butikker